ОПИС И СПЕЦИФИКАЦИЈА ПРЕДМЕТА НАБАВКЕ И УСЛОВИ ИЗВРШЕЊА

       Предметна набавка садржи радове на реконструкцији објекта „Медикотерапија“ у парку „Чаир“ у Нишу и то грађевинске радове  и грађевинско занатске радове на хидртотехничким инсталацијама, електроенергетским инсталацијама, телекомуникационим инсталацијама, машинским инсталацијама као и радове на партерном уређењу. 
Захтеви у погледу траженог начина и рока плаћања, гарантног рока, места и рока извођења радова и рока важења понуде.

Начин, рок и услови плаћања
Вредност изведених радова по овом уговору плаћаће се на основу привремених и окончане ситуације, оверених од стране надзорног органа.

Обрачун изведених радова вршиће се на основу уговорених јединичних цена и стварно изведених  радова, оверених кроз грађевинску књигу од стране надзорног органа.

Овера ситуације од стране надзорног органа или враћање неоверене ситуације извођачу, уз навођење у писаној форми разлога за то, вршиће се у року од 7 (седам) дана од пријема ситуације.

Плаћање по овереној окончаној  ситуацији извршиће се у року до 45 (четрдесетпет) дана од дана када је оверена ситуација достављена наручиоцу.

Извођач окончану ситуацију испоставља Наручиоцу уз записник о примопредаји радова и записник о коначном обрачуну изведених радова. 

Извођач радова је дужан да оверене привремене и окончану ситуацију за извршене радове достави Наручиоцу на адресу:  Канцеларија за локални економски развој, ул. Генерала Милојка Лешјанина бр. 39, 18105 Ниш.

Фактуре се могу прослеђивати у електронском облику на адресу Канцеларије за локални економски развој Града Ниша  kler@gu.ni.rs и Miodrag.milosevic@gu.ni.rs .

Пре прослеђивања електронских фактура Извођач радова мора да достави име одговорног лица које ће  прослеђивати електронске фактуре као и електронску адресу (e-mail) са које ће се фактуре достављати ка Наручиоцу. 

Гарантни рок 


Понуђени гарантни рок за квалитет изведених радова понуђач уноси у модел уговора, с тим да исти не може да буде краћи од 24 месецa нити дужи од 48 месеци, рачунајући од дана извршене примопредаје радова.

За квалитет материјала и опреме које уграђује Извођач, у погледу садржине и рока, важи гаранција произвођача опреме, односно материјала и иста тече од дана уградње. 
Извођач радова је дужан да сву документацију о гаранцијама произвођача опреме, односно материјала, заједно са упутствима за употребу, прибави и преда наручиоцу.
Место и рок извођења радова
Објекат „Медикотерапија“ се налази у парку „Чаир“ у Нишу, у улици 9. брогаде б.б..  Извођач радова ће извести предметне радове у року који уписује у модел уговора с тим да понуђени рок не може бити дужи од 150 радних дана, и исти ће се рачунати од дана увођења Извођача радова у посао, по уписаним данима у грађевинском дневнику, а у складу са важећим прописима, техничким нормативима и обавезним стандардима који важе за извођење предметних радова. 
Рок важења понуде 
Рок важења понуде не може бити краћи од 90 (деведесет) дана од дана јавног отварања понуда.
У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде на може мењати услове из понуде.
